**J E G Y Z Ő K Ö N Y V**

**Készült:** Pétervására, Váraszó, Kisfüzes, Ivád Társult Képviselő-testületének 2015. február 10-én (kedden) 15.00 órakor megtartott ülésén.

**Jelen vannak:** Eged István FIDESZ-KDNP, Boros Csaba FIDESZ-KDNP, Abelovszki Ildikó, Juhász Attila, Varró Magdolna, Tóth János, Pál István László FIDESZ-KDNP, Vincze Ferenc, Kivés Boldizsár Mihály, Sály Edina, Menyhárt Balázs, Dr. Kerekesné Galambosi Ágnes, Bojtos Imre, Filip Valéria, Szabó Bertalan, Valyon László, Abelovszki Csaba, Gulyás Benedek Nagy László, Tar Zoltán.

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deli Orsolya ügykezelő

Kovácsné Égető Edit jkv.

**Pál István László soros levezető polgármester**

Gratulál az újonnan megválasztott képviselőknek, és köszönti az ülés résztvevőit. Kéri, hogy az új képviselőtagok mutatkozzanak be. Megállapítja az ülés határozatképességét, mert a jelenléti ív szerint 22 képviselőből 20 fő jelen van. Az ülést megnyitja. Javasolja a meghívón szereplő napirendi pontok tárgyalását, a képviselők egyhangúan elfogadták.

**Napirendi pontok**

1. A Pétervásárai Közös Önkormányzati Hivatal 2015. évi költségvetésének a megtárgyalása.

Előterjesztő: Dr. Varga Attila jegyző

1. A Társult Képviselő-testület 2015. évi munkatervének megtárgyalása.

Előterjesztő: Dr. Varga Attila jegyző

1. Kérdések, interpellációk.

**Napirendi pontok tárgyalása**

**1./ Napirend**

A Pétervásárai Közös Önkormányzati Hivatal 2015. évi költségvetésének a megtárgyalása.

**Varró Magdolna pénzügyi biz. elnöke**

Elmondja, hogy a költségvetést a pénzügyi bizottság tárgyalta és elfogadásra javasolja a testület felé.

A tavalyi évhez viszonyítva jobbnak tartja ezt a költségvetést.

**Dr. Varga Attila jegyző**

Elmondja, hogy a Kistérségnél 2 fő leépítés van.

A Hivatalnál 2 fő nyugdíjba fog menni. 1 fő visszajönne márciustól a pénzügyre, de nem tudják, hogy mennyire lesz terhelhető.

**Vincze Ferenc alpolgármester**

Azzal, hogy Ivád visszajött az milyen hatással jár.

**Braun József pénzügyi osztályvezető**

Nem változott emiatt semmi, mivel már két éve csökkentették a támogatást.

**Eged István polgármester**

Nagyon alaposan átnézték a költségvetést.

Mindent tartalmaz, amit csak kell.

**Pál István László soros levezető polgármester**

A pénzügyi vezetőnek igen nagy a felelőssége ilyenkor.

Kérdezi, hogy van-e még kérdés, észrevétel?

Amennyiben nincs kéri, hogy aki egyetért a Társult Képviselőtestület 2015. évi költségvetésével az kézfelemeléssel szavazzon.

Váraszó Község Önkormányzat Képviselőtestülete egyhangúan támogatja a rendelet meghozatalát.

Kisfüzes Község Önkormányzat Képviselőtestülete egyhangúan támogatja a rendelet meghozatalát.

Ivád Község Önkormányzat Képviselőtestülete egyhangúan támogatja a rendelet meghozatalát.

Pétervására Város Önkormányzat Képviselőtestülete egyhangú szavazattal az alábbi rendelet alkotja:

**Pétervására Város Önkormányzat Képviselőtestületének  
2/2015. (II.11.) önkormányzati rendelete  
a Pétervásárai Közös Önkormányzati Hivatal 2015. évi költségvetéséről**

Pétervására Város Önkormányzat Képviselőtestülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés f) pontjában meghatározott feladatkörében eljárva, valamint Váraszó, Ivád, Kisfüzes községek képviselőtestületének döntésére tekintettel a következőket rendeli el:

A Pétervásárai Közös Önkormányzati Hivatal (a továbbiakban: Közös Hivatal) 2015. évi költségvetésének

**1. §**

(1) Bevételi főösszegét 130.172 ezer Ft-ban

Kiadási főösszegét 130.172 ezer Ft-ban állapítja meg.

(2) A működési célú (finanszírozási művelet és előző évi pénzmaradvány nélkül)

Bevételi főösszegét 129.664 ezer Ft-ban

Kiadási főösszegét 129.664 ezer Ft-ban

(3) A felhalmozási célú (finanszírozási művelet és előző évi pénzmaradvány nélkül)

Bevételi főösszegét 508 ezer Ft-ban

Kiadási főösszegét 508 ezer Ft-ban

állapítja meg.

**2. §**

A 2015. évi költségvetés bevételeinek és kiadásainak összefoglaló mérlegét az 1. melléklet tartalmazza.

**3. §**

(1) A Közös Hivatal bevételei bevételi forrásonként a következők szerint oszlanak meg:

Intézményi működési bevételek 6.418 ezer Ft

Támogatás értékű működési bevétel 123.246 ezer Ft

Támogatás értékű felhalmozási bevétel 508 ezer Ft

(2) Az (1) bekezdés szerinti bevételeket a 2. melléklet tartalmazza.

**4. §**

(1) A Közös Hivatal az 1.§-ban megállapított kiadási főösszeg részletezését az alábbiak szerint határozza meg:

Önkormányzat működési kiadásai 129.664 ezer Ft

Felhalmozási kiadások 508 ezer Ft

(2) A kiadási előirányzatot a 2. melléklet részletezi.

(3) A Közös Hivatal az esetleges többletbevételeivel való rendelkezés jogát a jegyzőre ruházza át.

**5. §**

A köztisztviselők illetményalapja 2015. évben 38.650.- Ft.

**6. §**

Ez a rendelet a kihirdetését követő napon lép hatályba.

Pétervására, 2015. február 10.

Eged István Dr. Varga Attila

polgármester jegyző

**Melléklet a 2/2015.(II.11.) önkormányzati rendelethez**

1. melléklet Összevont pénzforgalmi mérleg

2. melléklet Bevételi tábla

3. melléklet Kiadási tábla

4. melléklet Beruházási és felújítási feladatok

5. melléklet Pénzforgalmi és felhalmozási mérleg

6. melléklet Karbantartási feladatok

7. melléklet Előirányzat felhasználási ütemterv, likviditási mérleg

8. melléklet Költségvetési fejezet és címrendje

9. melléklet Létszámadatok

10. melléklet Nem kötelező feladatok

**2./ Napirend**

A Társult Képviselő-testület 2015. évi munkatervének megtárgyalása.

**Vincze Ferenc alpolgármester**

Szeretné, ha foglalkozna a Társult képviselő-testület a munkahelyteremtéssel. Valamelyik hónapban ezt tárgyalni.

**Eged István polgármester**

Jó ötletnek tartja, hogy erről beszélni kell. Javasolja, hogy hívják meg az Országgyűlési képviselőt is erre az ülésre.

A munkahelyteremtés nagyon fontos.

**Pál István László soros levezető polgármester**

Támogatja a javaslatot, sőt véleménye szerint a Munkanélküli hivatal vezetőjét is meg kellene hívni erre az ülésre.

**Eged István polgármester**

TOP-tervezés Váraszónak van.

Pétervásárának, Ivádnak, és Kisfüzesnek nincs. Be lehet vinni pótlólag.

**Dr. Varga Attila jegyző**

A munkahelyteremtéssel kapcsolatos javaslatot be lehet vinni május vége felé „a térségi munkalehetőségekről tájékoztatás” címen.

**Pál István László soros levezető polgármester**

Kérdezi, hogy ezzel kapcsolatban van-e még kérdés, kiegészítés?

Amennyiben nincs kéri, hogy aki egyetért a Társult Képviselő-testület 2015. évi munkatervével az alábbi módosítással az kézfelemeléssel szavazzon.

a **Társult Képviselő-testület** egyhangú **szavazattal** az alábbi határozatot hozta:

**Társult Képviselőtestület 1/2015. (II.10.) határozata**

**Társult Képviselőtestület 2015. évi munkaterve**

|  |  |
| --- | --- |
| Ülés ideje | **Tervezett napirendek** |
| Február | **2015. február 15-ig**  **1.** A Pétervásárai Közös Önkormányzati Hivatal 2015. évi költségvetésének elfogadása  Előterjesztő: soros levezető polgármester  Napirendi pontot előkészítő bizottság: Pénzügyi |
| Április | **2015. április 30-ig**  **1**. Beszámoló Társult Képviselőtestület 2014. évi költségvetésének végrehajtásáról  Előterjesztő: soros levezető polgármester  Napirendi pontot előkészítő bizottság: Pénzügyi |
| Május | **1.** Beszámoló a Pétervásárai Kistérség Többcélú Társulás munkájáról  Előterjesztő: soros levezető polgármester  2. A térségi munkalehetőségekről tájékoztatás  Előterjesztők: soros levezető polgármester, Járási Hivatal |
| Június | **1.** Tájékoztató a Tamási Áron Általános Iskola munkájáról  Előterjesztő: soros levezető polgármester, iskolaigazgató  **2**. Tájékoztató a Pevik Kft. munkájáról  Előterjesztő: Garai Ferenc ügyvezető igazgató |
| Augusztus | **1.** Beszámoló a Pétervásárai Közös Önkormányzati Hivatal tevékenységéről  Előterjesztő: jegyző |
| Szeptember | **2015. szeptember 15-ig**  Beszámoló a Pétervásárai Közös Önkormányzati Hivatal 2015. évi költségvetésének I. félévi végrehajtásáról  Előterjesztő: soros levezető polgármester  Napirendi pontot előkészítő bizottság: Pénzügyi |
| November | **1**. Beszámoló a Pétervásárai Közös Önkormányzati Hivatal 2015. évi költségvetésének I-III. negyed-évi végrehajtásáról  Előterjesztő: soros levezető polgármester  Napirendi pontot előkészítő bizottság: Pénzügyi |
|  |  |

Határidő: folyamatos

Felelős: soros levezető polgármester

**3./ Napirend**

Kérdések, interpellációk.

**Pál István László soros levezető polgármester**

Janovicz Zoltán képviselő társa kéri, hogy az üléseket, ne délután 14.00 órára tegyék már, hanem 15.30 vagy 16.00 órára, mert Ő nem tud jelen lenni mert dolgozik.

**Varró Magdolna képviselő**

Írásban nem véleményezheti az anyagot?

**Abelovszki Ildikó képviselő**

Én is dolgozom fél négyig, de megpróbálok alkalmazkodni az ülés kezdési időpontjához.

**Eged István polgármester**

Itt azokról is szó van akik dolgoznak az anyaggal, illetve a jegyzőkönyv vezetőkről is. Ez akkor nekik már túlóra és nem tudják mikor kivenni.

**Pál István László soros levezető polgármester**

Kérdezi, hogy van-e még valakinek kérdése, bejelenteni valója?

Amennyiben nincs, megköszöni a jelenlévők munkáját. és az ülést bezárja.

**K.m.f.**

**Pál István László Dr. Varga Attila**

**soros levezető polgármester jegyző**